Aktazal d aferdis deg uselmed i yesɛan assaɣ ɣer temgelwit n yinelmaden,yesɛa azal meqqren deg usnerni n tzemmar-nsen, d assaɣ i yettilin gar wanawen n uktazal n yiselmaden d temgelwit n yinelmaden. Deg ttnaṣfa n n yiseggasen n 1970, aktazal yeṭṭef amkan s wazal-is deg usegmi. Akayad yettwasexdem am wallal n uktazal, ur yettwasexdem ara kan i wakken ad nwali timusniwin i ɣer sawḍen inelmaden, daɣen i uktazel n tzemmar d wazalen i ilaqen ad ḥellin deg ulmud-nsen. Iselmaden ttqeyimen timellit (performance) n unelmad sumata s usmenyif d tidak n yinelmaden niḍen.